Lybio kalnas

Lybio kalnas () – 42,6 m aukščio smėlio kopa Lietuvai priklausančioje Kuršių nerijos dalyje, 4 km į šiaurę nuo Juodkrantės marių prieplaukos. Kopos ilgis siekia ~600 m, plotis – ~400 m. Ant Lybio kalno sužėlusios pušys.

Prasidedant XX a., Lybio kalnu buvo įvardijama 39,2 m aukščio pietinė didžiosios kopos dalis.Zigmas Janukonis. Lybio kalnas. Mažosios Lietuvos enciklopedija. Nuoroda tikrinta 2025-01-13.

 Etimologija 
Vietovardžio kilmė veikiausiai asmenvardinė – iš latvių etnonimo lībis 'lyvis, finougrų kilmės žmogus' (lyginamas su pavarde Liebe, užfiksuota Kuršių nerijoje).

Dėl garsinio panašumo vokiečiai šį kopos pavadinimą galėjo suprasti kaip  'meilė'.Kuršių Nerijos vietų vardai (sud. Dalia Kiseliūnaitė, Laima Simutytė). – Klaipėda: Klaipėdos universiteto leidykla, 2005, p. 68.

 Išnašos 

Kategorija:Neringos savivaldybė
Kategorija:Lietuvos kopos